यूनियन कार्बाइड
भोपाल गैस त्रासदी एक औद्योगिक दुर्घटना थी जो भारत के राज्य मध्य प्रदेश के भोपाल शहर में यूनियन कार्बाइड, के एक कीटनाशक संयंत्र में घटी थी। 3 दिसम्बर 1984, की आधी रात को कम्पनी के संयंत्र से अकस्मात हुए विषाक्त मिथाइल आइसोसाइनेट गैस और अन्य रसायनो के रिसाव की चपेट में संयंत्र के आसपास के इलाकों में रहने वाले लगभग 500000 लोग आये थे। पहली आधिकारिक विज्ञप्ति के अनुसार तत्काल मरने वालों की संख्या 2259 थी। मध्य प्रदेश सरकार के अनुसार कुल 3787 व्यक्तियों की मृत्यु गैस के रिसाव के परिणामस्वरूप हुई थी। गैर सरकारी अनुमानो के अनुसार 8,000-10,000 व्यक्तियों की मौत गैस रिसाव के 72 घंटे के भीतर हो गई थी और लगभग 25,000 व्यक्ति अब तक गैस से संबंधित बीमारियों से मर चुके हैं। 40,000 से अधिक स्थायी रूप से विकलांग, अंधे और अन्य गैस व्याधियों से ग्रसित हुए थे, सब मिला कर 521.000 लोग गैस से प्रभावित हुए।
पाकिस्तान बम धमाके २००९
पाकिस्‍तान के प्रधानमंत्री यूसुफ रजा गिलानी और राष्‍ट्रपति आसिफ अली जरदारी ने कड़ी निंदा की है। इस विस्‍फोट के बाद पेशावर के सभी अस्‍पतालों में इमरजेंसी की घोषणा कर दी गई थी। लाहौर में बुधवार २७ मई को पुलिस मुख्यालय के निकट किए गए आत्मघाती कार बम हमले में ३० लोग मारे गए हैं और दो सौ घायल हुए हैं। सुबह भारतीय समयानुसार लगभग नौ बजे विस्फोटकों से लदी कार में भीषण धमाका हुआ। इस गाड़ी ने सड़क पर लगे बैरियर तोड़ दिया और आगे बढ़ गई। इसी दौरान उसमें धमाका हुआ। आतंकी टोयोटा कार में सवार थे, किंतु उनकी सही संख्या की पुष्टि नहीं हो सकी है। उनमें से दो ने गाड़ी से नीचे उतर कर सुरक्षा गार्डों पर गोलियाँ चलाई और कारचालक आगे बढ़ा। उसी समय कार में भीषण धमाका हुआ। इसमें में पुलिस का राहत और बचाव मुख्यालय और ख़ुफ़िया एजेंसी इंटर सर्विसेज इंटेलिजेंस (आईएसआई) का भवन पूरी तरह ध्वस्त हो गया। राहत और बचाव कार्य तेज़ करने के लिए सेना की सहायता ली गई। घायलों को पास के गंगाराम अस्पताल में भर्ती कराया गया।